पाँचौं बर्जु महोत्सव पुस २७ गतेदेखि
ऐतिहासिक बर्जुतालमा विगतको वर्षझै यस वर्ष पनि महोत्सवको तयारी भएको छ । सुनसरीको बर्जु सामुदायिक विकास केन्द्र बर्जु ६ चिमडीको आयोजनामा पाचौं बर्जु महोत्सवको तयारी अन्तिम चरणमा पुगेको बर्जु सामुदायिक विकास केन्द्रले जनाएको छ ।
जयकृष्ण यादवइनरुवा, पुस २१ गते । ऐतिहासिक बर्जुतालमा विगतको वर्षझै यस वर्ष पनि महोत्सवको तयारी भएको छ । सुनसरीको बर्जु सामुदायिक विकास केन्द्र बर्जु ६ चिमडीको आयोजनामा पाचौं बर्जु महोत्सवको तयारी अन्तिम चरणमा पुगेको बर्जु सामुदायिक विकास केन्द्रले जनाएको छ ।बर्जु ६ का वडा अध्यक्ष श्रवण चौधरीले बर्जुतालमा पाँचौं बर्जु महोत्सव पुस २७ गतेदेखि सुरु हुने जानकारी दिनुभयो । चौधरीका अनुसार यो पाँचौं बर्जु महोत्सव बर्जु ताल एरिया १ नं. गेट छेउमा आउँदो पुस २७ देखि माघको पहिलो हस्तासम्म लाग्नेछ ।बर्जु गाउँपालिका वडा नम्बर ६ को चिमडी बजार नजिकै लाग्ने यो महोत्सवमा दर्जनौं राष्ट्रिय तथा स्थानीय कलाकारहरुको प्रस्तुति रहने अध्यक्ष चौधरीले बताउनुभयो । उहाँका अनुसार कलाकारको जम्बाे टोलीमा, मोडल, टिकटक स्टारहरु, कुस्ती खेलाडीहरुको मुख्य प्रस्तुति रहनेछ ।तालका कर्मचारी सरोज चौधरीका अनुसार महोत्सवको आकर्षणको रुपमा मौलिक तथा संस्कृतिक प्रस्तुति, कुस्ती खेल, कमेडी, नृत्यलाई समेत समावेश गरिएको छ । चौधरीका अनुसार नेपाली तथा भारतीय कुस्ती खेलाडी पहलमानहरुको सहभागितामा कुस्ती खेल सञ्चालन गरिनेछ । त्यस्तै बर्जु महोत्सव पूर्व नै कोशी प्रदेशका आर्थिक मामिला तथा कानुनमन्त्री शमशेर राई, कोशी प्रदेशसभा सदस्य सुनीता गुरुङ, कोशी प्रदेशसभा सदस्य खगेश्वरी पौडेलले तालको अवलोकन तथा निरीक्षण गर्नुभएको छ । उहाँहरुले बर्जु गाउँपालिकाको ऐतिहासिक धरोहर पर्यटकीय स्थल चिमडी बर्जुतालको अवलोकन भ्रमण गर्नुभएको चौधरीले जानकारी दिनुभएको छ ।